Я спытаў у начальніка аддзела культуры Шаркаўшчынскага райвыканкама Іны Шынкевіч: “Што змянілася з таго часу?”. Не многае. Дзіцячы сад, па словах Іны Мар’янаўны, з музея неўзабаве пераедзе. У Германавічах наладжваецца свята маляванак і ганчарства. Музей не пустуе, але вядомым у рэспубліцы так і не стаў. У Алашках летась эстраду паднавілі, раённае фальклорнае свята тут таксама на стадыі “прыжывання”. Аднак яблыкамі Сікоры (выключна смачнымі!) у маштабах Беларусі цікавяцца не надта.